stanford-oval/wikipedia huggingface dataset:
בית יוסף
היחס בין ה"בית יוסף" וה"שולחן ערוך"

רבי יוסף קארו כתב ספר נוסף בשם "שולחן ערוך" ובו סיכומי הדינים העולים מה"בית יוסף", וזאת על מנת להקל על פוסקים לחזור על ההלכה כך שתהיה שגורה על לשונם, וכדי לאפשר חזרה מהירה על עיקרי הדברים בספר. טעם נוסף אותו מציין רבי יוסף קארו לכתיבת ספר זה, הוא כדי ש”התלמידים הקטנים יהגו תמיד וישננו לשונו על פה, ותהיה גירסא דינקותא מסודרת בפיהם מקטנותם הלכה למעשה, וגם כי יזקינו לא יסורו ממנה”. למרות זאת, היו שהבינו שכלל לא היה בכוונתו שאנשים יפסקו הלכה למעשה מה"שולחן ערוך". וכך כותב ה"חיי אדם" בהקדמתו:
...כידוע שרבן של ישראל הבית יוסף, עיקר חיבורו הוא הבית יוסף שעל הטור... וספר השולחן ערוך אינו אלא כסימנים לחזור בו בקצור לאחר שלמד הדין בטור ובית יוסף, וכמו שביאר מחותני הגאון רבי אליהו דבריו בבאוריו, ומעולם לא עלה על דעת הבית יוסף ורמ"א לפסוק הלכה למעשה מן השולחן ערוך...
מדבריו של רבי יוסף קארו בהקדמת ה"כסף משנה", ניתן להבין כי בחירתו זו של ר' יוסף קארו שלא להסתפק בב"י אלא גם ליצור קודקס קצר ובהיר שיתמצת את הפסיקה ההלכתית הושפעה מדרכו של הרמב"ם בספרו "משנה תורה".
הבחירה ליצור שני ספרים שבאחד מהם מובאת השתלשלות ההלכה ובשני הפסיקה ההלכתית איננה המצאה חדשה של ר' יוסף קארו, וכבר קדמו בזה הרשב"א, שחילק את ספרו "תורת הבית" לספר "ארוך" ו"קצר". אף על פי כן, נקיטתו של הרשב"א בדרך זו לא הותירה רושם גדול בעולם ההלכה כבחירתו של רבי יוסף קארו ללכת בה. בחירה זו אפשרה לר' יוסף קארו מה שלא התאפשר לרמב"ם ולטור – להתנסח בספר הפסיקה שלו בצורה קצרה ותכליתית בלא לפרט את דעות החולקים ואת נימוקי הדין, תוך הסתמכות על כך שהקורא יוכל למצוא אותן ב"בית יוסף".
בסופו של דבר, על אף שלשונו בהקדמה מרמזת שהוא עצמו ראה ב"בית יוסף" את יצירתו העיקרית, הפך ה"שולחן ערוך" לספרו החשוב יותר והשימושי יותר של רבי יוסף קארו.
הערות שוליים

↑  שיר חרוזי – לייפציג, 1672 | קדם בית מכירות פומביות בע״מ, באתר www.kedem-auctions.com
↑  חנוכיה גדולה – גרמניה | קדם בית מכירות פומביות בע״מ, באתר www.kedem-auctions.com
1 2  מנחם אלון, המשפט העברי, כרך ב, שלישית, ירושלים: מאגנס, תשמ"ח, עמ' 1116–1117
↑  יוחאי עופרם, מתיה קם, בית יוסף, באתר "תרבות•il"
1 2 3 4 5  הקדמת ה"בית יוסף"
↑  מנחם אלון, המשפט העברי, כרך ב, שלישית, ירושלים: מאגנס, תשמ"ח, עמ' 1087–1089
1 2  מנחם אלון, המשפט העברי, כרך ב, שלישית, ירושלים: מאגנס, תשמ"ח, עמ' 1093–1094
↑  עבודתו ההלכתית של ר' יוסף קארו | שעור 4 – הקדמת הבית יוסף (ב) | ד"ר תרצה קלמן, נבדק ב-2023-12-26, וכן כתב גם ביחוה דעת, חלק ה, הקדמה וכללי השו"ע
1 2  עבודתו ההלכתית של ר' יוסף קארו | שעור 4 – הקדמת הבית יוסף (ב) | ד"ר תרצה קלמן, נבדק ב-2023-12-26
↑  ישראל תא-שמע, רבי יוסף קארו בין אשכנז לספרד – לחקר התפשטות ספר הזוהר, תרביץ נט, תש"ן, עמ' 153–170
↑  הקדמת ה"דרכי משה"
↑  הקדמה ל"ים של שלמה" על מסכת חולין
↑  (רחי"ד אזולאי, שם הגדולים, מערכת ספרים, ערך בית יוסף)
↑  מנחם אלון, המשפט העברי, כרך ב, שלישית, ירושלים: מאגנס, תשמ"ח, עמ' 1096–1097
↑  מנחם אלון, המשפט העברי, כרך ב, שלישית, ירושלים: מאגנס, תשמ"ח, עמ' 1090
↑  הרמב"ם אמנם לא הביא את דעות החולקים, אך נמתחה עליו ביקורת רבה על כך, ויש עדות לכך שהתכוון בערוב ימיו להוסיף ציוני מקורות אך הם לא הגיעו לידינו ולא עלה בידו להשלימם
↑  מנחם אלון, המשפט העברי, כרך ב, שלישית, ירושלים: מאגנס, תשמ"ח, עמ' 1113
↑  Kelman, Tirza Yehudit. "‘I Shall Create Halakhic Ruling… for that is the Objective’: The Dimension of Halakhic Ruling in Joseph Karo’s Beit Yosef." PhD diss., Ben Gurion University of the Negev (2018).
| --- | --- |
בקרת זהויות :  NLI: 987007520703205171
בונזי ולס

| --- | --- |

ולס במדי יוסטון רוקטס, 2008
 לידה:  28 בספטמבר 1976 (בן 47) מאנסי שבאינדיאנה
 עמדה:  קלע, סמול פורוורד
 גובה:  1.96 מטר
 מכללה:  אוניברסיטת בול סטייט
 דראפט:  בחירה מספר 11, 1998 דטרויט פיסטונס
 קבוצות כשחקן
 1998–2003   2003–2005   2005–2006   2006–2008   2008   2008–2009   2009–2010:  פורטלנד טרייל בלייזרס   ממפיס גריזליס   סקרמנטו קינגס   יוסטון רוקטס   ניו אורלינס הורנטס   שאנשי ז'ונגיו   קפיטנס דה ארסיבו
ולס בחימום לפני משחק של קבוצתו ממפיס גריזליס נגד שארלוט בובקאטס
ולס עם הכדור במדי סקרמנטו קינגס
ולס חוסם את ג'רלד וולאס במשחק של סקרמנטו נגד שארלוט
גאוון דאנג'לו "בונזי" ולס (באנגלית: Gawen DeAngelo "Bonzi" Wells; נולד ב-28 בספטמבר 1976 במאנסי שבאינדיאנה) הוא כדורסלן עבר אמריקאי ששיחק בעמדות הקלע והסמול פורוורד.
תחילת הקריירה

ולס שיחק כדורסל במסגרת בית הספר התיכון המרכזי של מאנסי, ולאחר מכן באוניברסיטת בול סטייט המקומית. בעקבות הופעותיו במסגרת השנה הראשונה בבול סטייט הוא נבחר ל"פרשמן השנה" לעונת 1994/1995 על ידי התאחדות הכדורסל האזורית במסגרתה שיחקה נבחרת האוניברסיטה. ב-1998 שבר את שיא ההתאחדות בנקודות ובחטיפות לשחקן אחד, כאשר קבע 2,485 נק' ו-347 חטיפות בסיום שנתו הרביעית והאחרונה בנבחרת האוניברסיטה.
ממוצעי הקריירה של ולס באוניברסיטת בול סטייט עמדו על 21.4 נקודות, 7.3 ריבאונדים ושלוש חטיפות למשחק. עם סיום לימודיו באוניברסיטה ב-1998 נרשם ולס לדראפט ה-NBA. בעקבות הצלחתו הגדולה במדיה החליטה האוניברסיטה, כאות הוקרה, "לתלות את חולצתו" של ולס, קרי - לא לתת את מספר השחקן שלו (42) לשחקן אחר.
קריירה מקצוענית > פורטלנד טרייל בלייזרס

ולס נבחר במקום ה-11 בדראפט ה-NBA ב-1998 על ידי קבוצת דטרויט פיסטונס. מיד לאחר מכן העבירה אותו דטרויט לפורטלנד טרייל בלייזרס, בתמורה לבחירה בסיבוב הראשון של פורטלנד בדראפט 1999.
בעונתו הראשונה בקבוצה מיעט ולס לקבל דקות משחק, אך בהדרגה הפך לגורם משמעותי יותר ויותר. ולס שימש כסווינגמן בעבור פורטלנד וקלע נקודות רבות לזכות הקבוצה. בשיא כושרו בקבוצה שימש כקפטן יחד עם כוכבה האחר, ראשיד וולאס, והגיע לממוצע של 17 נקודות למשחק בעונת 2001/2002. גם משחק ההגנה שלו השתפר באותה תקופה.
במשחקי הפלייאוף של עונתו האחרונה בפורטלנד, 2002/2003, שבר ולס את שיא הנקודות לשחקן פורטלנד במשחק פלייאוף, לאחר שקלע 45 נקודות במשחק במסגרת סדרת הסיבוב הראשון נגד דאלאס מאבריקס. דאלאס, שנחשבה לפייבוריטית בזכות כוכביה סטיב נאש ודירק נוביצקי והישגיה במהלך העונה הרגילה, ניצחה לבסוף את הסדרה רק במשחק השביעי והאחרון, ופורטלנד הודחה מהפלייאוף.
במהלך שנותיו בקבוצה היה ולס מעורב במספר תקריות על גבי המגרש ומחוצה לו. הוא הושעה לשני משחקים לאחר שגידף בפומבי את מאמנו לאחר שזה הוריד אותו לספסל; במקרה אחר נקנס בעקבות תנועת יד גסה שהחווה לעבר אוהד במהלך הפסד לפילדלפיה 76'; בשנת 2000 הוא הושעה ללא שכר ונקנס ב-10,000 דולר לאחר שקילל והכה אחד מנציגי הליגה במהלך משחק; וב-2001 הוא וחברו לקבוצה אריק ברקלי הואשמו בהסגת גבול.
המוניטין שצבר ולס היה בעוכריו, שכן זה רק שימש לחיזוק המוניטין הבעייתי של הקבוצה עצמה, אשר נאבקה לשנות את תדמיתה. לבסוף, לאחר 6 שנים בהם פרח בפורטלנד והציג מספרים נאים, הועבר לממפיס גריזליס בתמורה לשחקן ספסל.
קריירה מקצוענית > ממפיס גריזליס וסקרמנטו קינגס

13 משחקים לאחר פתיחת עונת 2003/2004 הועבר ולס לקבוצת ממפיס גריזליס. בממפיס נאלץ ולס להסתגל לשיטותיו הלא שגרתיות של המאמן הובי בראון, אשר הנהיג רוטצית חילופים קשיחה בין שחקני הקבוצה במהלך המשחקים. סגנון הרוטציה נגס בדקות המשחק של ולס, אשר צנחו למעט מתחת מ-25 דקות למשחק. אף על פי כן, ואולי אף בזכות שיטה זו, ממפיס העפילה באותה עונה לראשונה למשחקי הפלייאוף.
בראון עזב את ממפיס בפתאומיות בעיצומה של עונת 2004/2005 ובמקומו מונה מייק פראטלו לתפקיד המאמן. חילופי המאמנים לא הטיבו עם ולס וממוצע הדקות שלו צנח עוד יותר, ל-21.6 דקות במשחק. כאשר הקבוצה עלתה שוב למשחקי הפלייאוף וולס שותף ב-27 דקות בלבד במסגרת כלל משחקיה, ויתרה מזו - מאחד הושעה מסיבות שלא פורסמו על ידי המאמן, ובאחר כלל לא נכלל בסגל.
בעונת 2005/2006 עבר ולס מממפיס לסקרמנטו קינגס, אשר בתמורה העבירה את השחקנים בובי ג'קסון וגרג אוסטרטג לממפיס. ולס הפגין יכולת טובה בעונתו היחידה בסקרמנטו, ולקח 7.7 ריבאונדים בממוצע למשחק - שיא אישי בעבורו. כמו כן, הצטיין במסגרת משחקי הקבוצה באסיסטים ובחטיפות.
חוזהו של ולס פג עם סיום העונה. ראשי סקרמנטו קינגס הציעו לו משכורת של 36.5 מיליון דולר לחמש עונות, שכר הנחשב לבינוני בלבד, זאת על אף ניסיונות שכנוע מצד חברו לקבוצה, רון ארטסט, לענות על דרישותיו הגבוהות יותר של ולס. ולס דחה את ההצעה, מתוך מחשבה שישיג הצעה טובה יותר, אך זו לא באה וראשי סקרמנטו בינתיים חתמו על חוזה עם שחקן אחר. לבסוף נאלץ ולס להסתפק במשכורת צנועה יותר - 5 מיליון דולר לשתי עונות - במדי יוסטון רוקטס.
קריירה מקצוענית > השנים האחרונות

במהלך ההכנות לעונת 2006/2007 החמיץ ולס מספר אימונים בעקבות פציעות, טיפולי שיניים וסיבות אחרות. ולס שיחק בשני משחקיו הראשונים 30 דקות סה"כ וקלע 6 נקודות סה"כ. למאמנו, ג'ף ואן גנדי, היו גם טענות לגבי משקלו ויכולתו. ולס הוצא מסגל הקבוצה ונשלח לשפר את כושרו. לאחר שלא התקדם דיו לדעת ואן גנדי, הוא אף הורחק לחלוטין גם מאימוני הקבוצה וממגרשה.
בחודש דצמבר 2006 יישבו ולס וואן גאנדי את חילוקי הדעות ביניהם, והשחקן הורשה לשוב להתאמן עם הקבוצה. ולס חזר לשחק בקבוצה ב-12 בדצמבר, במשחק כנגד לוס אנג'לס לייקרס, ומאמנו שיתף אותו יותר ויותר במהלך השבועיים הבאים. עם זאת, המומנטום החיובי נקטע בעקבות פציעה שמנעה ממנו לשחק במשך 10 משחקים. ולס חזר לשחק ב-17 בינואר והמשיך להפגין יכולת טובה. לקראת סיום העונה נעדר ולס בפתאומיות לחודש[דרוש מקור] ממשחקי הקבוצה. לאחר פיטוריו של ואן גאנדי ומינוי ריק אדלמן, מאמנו של ולס בסקרמנטו, במקומו, הוא הביע את נכונותו לחזור.
בפברואר 2008 יוסטון העבירה את ולס לניו אורלינס הורנטס כחלק מעסקה, במסגרתה קיבלה יוסטון שלושה שחקנים ובחירה נוספת בדראפט תמורת ולס ושחקן נוסף. תרומתו של ולס בניו אורלינס הייתה מצומצמת יחסית, וממוצעיו עמדו על 8.8 נקודות, 3.3 ריבאונדים ו-19.9 דקות במשחק. בסיום העונה החליטה ניו אורלינס שלא להאריך את חוזהו בקבוצה.
בתחילת עונת 2008/2009 חתם ולס בקבוצת שאנשי ז'ונגיו מליגת ה-CBA הסינית, לאחר שפסל אפשרות של השתכרות בשכר המינימלי לשחקן ותיק ב-NBA. על אף משחק בכורה מבטיח, בו קלע 48 נקודות והוריד 11 ריבאונדים, ולס איחר להתייצב לאימוני הקבוצה לאחר פגרת הליגה הסינית והקבוצה שחררה אותו מחוזהו.
סטטיסטיקות קריירה

נכון ל-14 בדצמבר 2009‏[1]
סטטיסטיקות קריירה > עונה סדירה

| עונה | קבוצה | משחקים | חמישייה | דקות | אחוזים מהשדה | אחוזים משלוש | אחוזים מהקו | ריבאונדים | אסיסטים | חטיפות | חסימות | נקודות |
| --- | --- | --- | --- | --- | --- | --- | --- | --- | --- | --- | --- | --- |

| 1998/1999 | פורטלנד | 7 | 0 | 5.0 | .550 | .333 | .444 | 1.3 | .4 | .1 | .1 | 4.4 |
| 1999/2000 | פורטלנד | 66 | 0 | 17.6 | .492 | .377 | .682 | 2.8 | 1.5 | 1.0 | .2 | 8.8 |
| 2000/2001 | פורטלנד | 75 | 46 | 26.6 | .533 | .340 | .663 | 4.9 | 2.8 | 1.2 | .3 | 12.7 |
| 2001/2002 | פורטלנד | 74 | 69 | 31.7 | .469 | .384 | .741 | 6.0 | 2.8 | 1.5 | .3 | 17.0 |
| 2002/2003 | פורטלנד | 75 | 65 | 31.9 | .441 | .292 | .722 | 5.3 | 3.3 | 1.6 | .2 | 15.2 |
| 2003/2004 | פורטלנד | 13 | 10 | 31.1 | .389 | .125 | .778 | 4.7 | 2.7 | 1.5 | .2 | 12.2 |
| 2003/2004 | ממפיס | 59 | 17 | 24.9 | .437 | .344 | .750 | 3.4 | 1.8 | 1.2 | .3 | 12.3 |
| 2004/2005 | ממפיס | 69 | 19 | 21.6 | .441 | .346 | .750 | 3.3 | 1.2 | 1.2 | .4 | 10.4 |
| 2005/2006 | סקרמנטו | 52 | 41 | 32.4 | .463 | .222 | .679 | 7.7 | 2.8 | 1.8 | .5 | 13.6 |
| 2006/2007 | יוסטון | 28 | 1 | 21.1 | .411 | .143 | .561 | 4.3 | 1.1 | .9 | .5 | 7.8 |
| 2007/2008 | יוסטון | 51 | 7 | 22.0 | .425 | .211 | .638 | 5.1 | 1.6 | 1.0 | .5 | 9.2 |
| 2007/2008 | הורנטס | 22 | 0 | 19.9 | .490 | .333 | .660 | 3.2 | .8 | 1.1 | .4 | 8.8 |
| קריירה |  | 591 | 275 | 25.6 | .460 | .327 | .697 | 4.6 | 2.1 | 1.3 | .3 | 12.1 |
סטטיסטיקות קריירה > פלייאוף

| עונה | קבוצה | משחקים | חמישייה | דקות | אחוזים מהשדה | אחוזים משלוש | אחוזים מהקו | ריבאונדים | אסיסטים | חטיפות | חסימות | נקודות |
| --- | --- | --- | --- | --- | --- | --- | --- | --- | --- | --- | --- | --- |
| 1999/2000 | פורטלנד | 14 | 0 | 13.4 | .446 | .200 | .707 | 2.5 | .9 | .5 | .0 | 7.8 |
| 2001/2002 | פורטלנד | 3 | 3 | 35.3 | .368 | .000 | .692 | 4.0 | 4.3 | 2.0 | .3 | 12.3 |
| 2002/2003 | פורטלנד | 7 | 7 | 38.3 | .395 | .300 | .667 | 6.9 | 3.7 | 2.1 | .4 | 19.0 |
| 2003/2004 | ממפיס | 4 | 0 | 23.5 | .514 | .000 | .643 | 3.0 | 1.0 | 1.0 | .2 | 11.8 |
| 2004/2005 | ממפיס | 2 | 0 | 12.5 | .444 | .000 | 1.000 | 2.0 | 1.5 | 1.0 | .5 | 7.0 |
| 2005/2006 | סקרמנטו | 6 | 6 | 41.5 | .609 | .625 | .651 | 12.0 | 1.3 | .8 | .3 | 23.2 |
| 2007/2008 | הורנטס | 12 | 0 | 14.2 | .386 | .000 | .000 | 2.6 | .7 | .3 | .2 | 3.7 |
| קריירה |  | 48' | 16 | 22.9 | .455 | .276 | .660 | 4.5 | 1.6 | .9 | .2 | 10.8 |
↑  בשל שביתת שחקנים ב-NBA התקיימו בעונת 1998/1999 50 משחקים בלבד
הערות שוליים

↑  "פרשמן" הוא כינוי אמריקאי לסטודנטים בשנתם הראשונה באוניברסיטה
↑  http://sports.espn.go.com/nba/news/story?id=2605639
ג'ון מקיואן

סר ג'ון מקיואן (באנגלית: John McEwen; ‏ 29 במרץ 1900 – 20 בנובמבר 1980) היה מדינאי אוסטרלי שכיהן כראש ממשלת אוסטרליה השמונה עשר. הוא היה החבר האחרון במפלגת הכפר שכיהן בתפקיד זה. מקיואן כונה על ידי רוברט מנזייס, "בלאק ג'אק" בשל מזגו הקודר ונטייתו לרתחנות.
ראשית חייו

מקיואן נולד בצ'ילטרן שבויקטוריה כבנם של ג'יימס מקיואן, רוקח ממוצא אירי ושל אשתו השנייה, אמי אלן לבית פורטר. אמו של ג'ון מקיואן מתה בהיותו בן שנה ואביו מת בהיותו בן שבע, כך שהוא גודל על ידי סבתו ואחותה של סבתו. הוא התחנך בבתי ספר ציבוריים ובגיל 15 הוא החל לעבוד כפקיד זוטר בשירות הציבורי. מיד בהגיעו לגיל 18 הוא התגייס לשירות צבאי, אך מלחמת העולם הראשונה הסתיימה כאשר הוא עדיין ביצע את הכשרתו הבסיסית. הוא החל לעבוד במשק חלב בעיירה טונגלה שליד שפרטון שבויקטוריה ולאחר מכן עבר לעבוד בגידול בקר וצאן בעיירה סטנהופ הסמוכה.
אותות כבוד

מקיואן הוכנס כחבר במסדר עמיתי הכבוד ב-1969. ב-1973, לאחר פרישתו מהחיים הפוליטיים, הוא קיבל תואר אביר מפואר של מסדר מיכאל הקדוש וג'ורג' הקדוש. ב-1971 העניקה לו ממשלת יפן חברות במסדר השמש העולה.
חיים אישיים

ב-21 בספטמבר 1921 נשא מקיואן לאישה את אן מילס מק'לאוד, שהייתה מכונה בשם אנני. לזוג לא נולדו ילדים. ב-1966 הוענק לאנני מקיואן תואר דיים מפקדת של מסדר האימפריה הבריטית. בפברואר 1967 היא מתה לאחר מחלה ממושכת.
כאשר מונה מקיואן לתפקיד ראש הממשלה, הוא היה אלמן, הראשון מבין ראשי ממשלת אוסטרליה שלא היה נשוי במהלך תקופת כהונתו. ראש הממשלה הבאה שלא הייתה נשואה היא ג'וליה גילארד שחיה חיי שותפות עם בן זוגה אך היא לא נשואה לו. ב-1968 נישא מקיואן בשנית למרי איליין בריין, מזכירתו האישית. בעת נישואיהם הוא היה בן 68 והיא בת 46. לאחר פרישתו הוא התרחק מהחיים הפוליטיים, שימש לעיתים כיועץ ונסע לבקר ביפן ובדרום אפריקה.
הערות שוליים

↑  Fast facts: John McEwen, National Archives of Australia
1 2  C. J. Lloyd, 'McEwen, Sir John (1900–1980)', Australian Dictionary of Biography, Vol. 15, Melbourne University Press, 2000, pp 205–208
↑  "First World War Service Record - John McEwen". National Archives of Australia. Retrieved October 9, 2014.
↑  Rt. Hon. Sir John McEwen GCMG CH, Stanhope DC
↑  John McEwen: Before office, National Archives of Australia
| --- | --- |
בקרת זהויות :  ADB: mcewen-sir-john-10948  GND: 119547333  ISNI: 0000 0001 1488 7325  LCCN: n85063182  NLA: 35044695  SNAC: w6tb1k3g  SUDOC: 172599806  Trove: 461144  VIAF: 22953936   WorldCat (עם VIAF): 22953936
ג'ארד סאלינג'ר

| --- | --- |

 לידה:  4 במרץ 1992 (בן 32) קולומבוס שבאוהיו
 עמדה:  פאוור פורוורד
 גובה:  2.06 מטר
 מספר:  7, 0
 מכללה:  אוניברסיטת המדינה של אוהיו
 דראפט:  בחירה מספר 21, 2012 בוסטון סלטיקס
 קבוצות כשחקן
 2012–2016 2016–2017   2017   2017–:  בוסטון סלטיקס טורונטו ראפטורס ראפטורס 905 שנזן לאופרדס
ג'ארד סאלינג'ר (באנגלית: Jared Sullinger; נולד ב-4 במרץ 1992) הוא כדורסלן אמריקאי המשחק בעמדת הפורוורד.
ראשית חייו

סאלינג'ר נולד בקולומבוס שבאוהיו ובנערותו למד בתיכון "נורת'לנד" שבעיר, ושיחק כדורסל במדי קבוצתו. בעונת הסניור רשם סאליג'נר ממוצעים 24.5 נקודות עם 78% קליעה מהשדה, הוסיף 12.3 ריבאונדים, 3 חסימות ו-2.4 אסיסטים. הוא הוזמן להשתתף במשחק מקדונלד'ס אול-אמריקן ואף נבחר לשחקן המצטיין של המשחק, במשותף עם הריסון בארנס, ונחשב לאחד השחקנים הבכירים בגיוסים למכללות.
ראשית חייו > קריירת המכללות

לאחר סיום לימודיו התיכוניים, בחר סאלינג'ר לשחק במדי קבוצת הכדורסל של אוניברסיטת המדינה של אוהיו המשחקת בחטיבת ה"ביג 10" של ה-NCAA. כבר עם תחילת עונת הפרשמן, בהופעת הבכורה שלו בליגת המכללות, קלע סאלינג'ר 19 נקודות וקטף 14 ריבאונדים, והיה לראשון שרושם דאבל דאבל במשחק הבכורה שלו באוניברסיטה מאז הרב ויליאמס בשנת 1977. הוא רשם במהלך העונה ממוצעים של 17.2 נקודות, 10.2 ריבאונדים, ו-1.2 אסיסטים ב-31.7 דקות למשחק ונבחר לחמישיית השחקנים מצטיינת של החטיבה. הוא סייע לקבוצה להעפיל לטורניר אליפות המכללות בו הגיעה עד לשלב שמינית-גמר הטורניר, בטרם נכנעה לאוניברסיטת קנטקי בתוצאה 62-60.
כסופומור רשם סאלינג'ר ממוצעים של 17.5 נקודות ו-9.2 ריבאונדים למשחק ובסיום העונה נבחר לחמישיית העונה בחטיבה ולחמישיית העונה במכללות ואף היה אחד המועמדים הסופיים לפרס נייסמית' ופרס וודן. בטורניר המכללות אוהיו הגיעו לפיינל פור הטורניר, שם הפסידו לאוניברסיטת קנזס.
קריירת ה-NBA

לאחר שנתיים בלבד העמיד עצמו סאלינג'ר לבחירה בדראפט ה-NBA, ונבחר בבחירה ה-21 על ידי הבוסטון סלטיקס. ב-17 בנובמבר 2012, הגיע סאלינג'ר לדאבל-דאבל הראשון בקריירה שלו, כאשר קלע 12 נקודות וקלט 11 ריבאונדים נגד הטורונטו ראפטורס ובחודש ינואר קבע שיא קריירה כשקטף 16 ריבאונדים בניצחון על פיניקס סאנס. בעקבות פציעה בגבו, שאילצה אותו לעבור ניתוח כבר בחודש פברואר, החמיץ סאלינג'ר את שארית העונה לאחר 45 משחקים בלבד.
לקראת עונת 2016/2017 חתם סלינג'ר לעונה אחת במדי טורונטו ראפטורס. באמצע העונה הועבר בטרייד בתמורה לפי ג'יי טאקר אל פיניקס סאנס שניפתה אותו מסגל הקבוצה מיד לאחר המעבר.
סטטיסטיקות קריירה > עונה סדירה

| עונה | קבוצה | משחקים | חמישייה | דקות | אחוזים מהשדה | אחוזים משלוש | אחוזים מהקו | ריבאונדים | אסיסטים | חטיפות | חסימות | נקודות |
| --- | --- | --- | --- | --- | --- | --- | --- | --- | --- | --- | --- | --- |
| 2012/2013 | בוסטון | 45 | 5 | 19.8 | 0.493 | 0.200 | 0.746 | 5.9 | 0.8 | 0.5 | 0.5 | 6.0 |
| 2013/2014 | בוסטון | 74 | 44 | 27.6 | 0.427 | 0.269 | 0.778 | 8.1 | 1.6 | 0.5 | 0.7 | 13.3 |
| 2014/2015 | בוסטון | 58 | 49 | 27.0 | 0.439 | 0.283 | 0.744 | 7.6 | 2.3 | 0.8 | 0.7 | 13.3 |
| 2015/2016 | בוסטון | 81 | 73 | 23.6 | 0.435 | 0.282 | 0.640 | 8.3 | 2.3 | 0.9 | 0.6 | 10.3 |
| 2016/2017 | טורונטו | 11 | 1 | 10.7 | 0.319 | 0.167 | 0.500 | 2.5 | 0.3 | 0.4 | 0.1 | 3.4 |
| קריירה |  | 269 | 172 | 24.3 | 0.436 | 0.272 | 0.723 | 7.5 | 1.8 | 0.7 | 0.6 | 10.8 |
סטטיסטיקות קריירה > בפלייאוף

| עונה | קבוצה | משחקים | חמישייה | דקות | אחוזים מהשדה | אחוזים משלוש | אחוזים מהקו | ריבאונדים | אסיסטים | חטיפות | חסימות | נקודות |
| --- | --- | --- | --- | --- | --- | --- | --- | --- | --- | --- | --- | --- |
| 2015 | בוסטון | 4 | 0 | 20.0 | 0.553 | 0.333 | 0.571 | 7.0 | 0.3 | 0.0 | 0.8 | 12.3 |
| 2016 | בוסטון | 6 | 2 | 13.5 | 0.310 | 0.500 | 0.750 | 4.5 | 1.2 | 0.2 | 0.0 | 5.2 |
| קריירה |  | 10 | 2 | 16.1 | 0.425 | 0.385 | 0.636 | 5.5 | 0.8 | 0.1 | 0.3 | 8.0 |
הערות שוליים

1 2  פרופיל באתר האוניברסיטה
↑  Jared Sullinger Injury Update באתר בוסטון סלטיקס
↑  Suns Sign Price, Waive Scott, Sullinger באתר NBA.com
בת הנשיא

| --- | --- |
 בימוי:  פורסט ויטאקר 
 הופק בידי:  ג'ון דייוויס 
 תסריט:  ג'סיקה בנדינגר 
 עריכה:  ריצ'רד צ'ו 
 שחקנים ראשיים:  קייטי הולמס פורסט ויטאקר ג'ואן ריברס Andy Umberger Damon Whitaker פיטר וייט ברי ליווינגסטון Dwayne Adway Lela Rochon מייקל קיטון מרגרט קולין מארק בלוקס אמרי מייקל מילהואן 
 מוזיקה:  מייקל קאמן 
 צילום:  Toyomichi Kurita 
 מדינה:  ארצות הברית 
 חברת הפקה:  Regency Enterprises, Davis Entertainment 
 חברה מפיצה:  פוקס המאה ה-20, נטפליקס 
 שיטת הפצה:  וידאו על פי דרישה 
 הקרנת בכורה:  13 בינואר 2005 
 משך הקרנה:  107 דק' 
 שפת הסרט:  אנגלית 
 סוגה:  קומדיה רומנטית, סרט דרמה 
 הכנסות באתר מוג'ו:   firstdaughter
 דף הסרט ב־IMDb
 
בת הנשיא (באנגלית: First Daughter) הוא סרט קולנוע משנת 2004 בבימויו של פורסט ויטאקר. הסרט העוקב אחר התבגרותה של סם (סמנת'ה) מקנזי שאותה מגלמת קייטי הולמס. במשך כל הסרט חוזר הרעיון של ילדה מיוחדת שמושכת תשומת לב ופרסום שכל רצונה הוא להיות ילדה רגילה.
עלילה

סם מקנזי היא הבת של נשיא ארצות הברית, אבא שלא כל כך משחרר אותה לדרכה כשאר המתבגרות. היא ואביה אוהבים לרקוד ולאכול עוגה יחד בשעות הקטנות של הלילה וזה בשבילה הבילוי העיקרי עם אבא.
כמו כל נערה אחרת בגילה גם היא אוהבת מסיבות פרועות, פיצה ובעיקר חופש. מה שלכאורה סותר את הערכים שהיא כבת הנשיא מחויבת לייצג.
יש לה חברה חדשה לחדר שעצם הווייתה נוגדת את כל הערכים והחינוך המוקפד שספגה בביתה עד עתה.
לסם יש תמיד לפחות ארבעה מאבטחים אישיים שצמודים אלייה תמיד וזה מפריע לה בחיי היום יום, לאחר התחננות מצידה אביה הסכים להוריד את השמירה כך שישמרו עליה רק 2 מאבטחים אישיים. במקביל מתחיל רומן בין סם לג'יימס הם מתקרבים יותר ויותר עד שבשעה שסם נמצאת בסכנה ג'יימס מתגלה כמאבטח שלישי שלה שהתחבר איתה בהוראת אביה כדי להגן עליה מקרוב בכל אשר תפנה. סם מרגישה נבגדת ובמקביל ג'יימס מפוטר מעבודתו. סם מבינה שג'יימס באמת אהב אותה וחוזרת אליו בסוף הסרט.
ביקורת

הסרט ספג ביקורת שלילית. באתר Rotten Tomatoes קיבל הסרט 8% ביקורות חיוביות מתוך 86 ביקורות, ודירוג ממוצע של 3.8/10.
בהארץ ביקרו את הסרט הסרט כתוב ומבוים באופן כה מכאני, שנדמה שגם בנות הנעורים, שלהן הסרט יועד בעיקר, יתייחסו אליו בזלזול.
הערות שוליים

↑  First Daughter - Rotten Tomatoes, www.rottentomatoes.com, ‏2004-09-24 (באנגלית)
↑  הארץ, סרטי השבוע, באתר הארץ, 14 ביוני 2006
ג'יימס דיקסון אינס

| --- | --- |

 לידה:  27 בפברואר 1887 לנלי, הממלכה המאוחדת 
 פטירה:  22 באוגוסט 1914 (בגיל 27) קנט, הממלכה המאוחדת 
 מקום לימודים:  בית הספר סלייד לאמנות יפה 
 
ג'יימס דיקסון אינס (באנגלית: James Dickson Innes‏; 27 בפברואר 1887 – 22 באוגוסט 1914) היה צייר בריטי, שצייר בעיקר נופי הרים אך לעיתים גם דיוקנאות.
ביוגרפיה

ג'יימס דיקסון אינס נולד ב-27 בפברואר 1887 בל'אנלי, קרמרת'נשייר בדרום ויילס. אביו, ג'ון אינס, שהגיע מסקוטלנד, היה היסטוריון והיה לו עניין בעבודות פליז ונחושת מקומיות; אמו הייתה ממוצא קטלוני. היו לו שני אחים, אלפרד וג'ק.
הוריו שלחו אותו לחינוך במכללת כריסטי, ברקון. אחר כך הוא למד בבית הספר לאמנות קרמרת'רן, משם זכה במלגה לבית הספר לאמנות סלייד בלונדון (1905–1908).
בשנת 1907 הציג במועדון האמנות החדשה באנגליה ובשנת 1911 הוא היה חבר בקבוצת קמדן טאון. קבוצה זו כללה את וולטר סיקרט, שהשפיע על אמנותו של אינס, ואת אוגוסטוס ג'ון עימו התיידד אינס.
הפוליטיקאי והפילנתרופ הוולשי ויניפרד קומבה טננט (1874–1956) היה פטרון חשוב של עבודתו.
בשנת 1911 ו-1912 בילה זמן מה עם אוגוסטוס ג'ון סביב ארניג ואור בסנודוניה בצפון ויילס, אך חלק ניכר מעבודתו נעשתה מעבר לים, בעיקר בצרפת (1908–1913), בעיקר בקולייור, אך גם בספרד (1913) ובמרוקו (1913).
בשנת 1913 הציג אינס בתערוכת הארמורי בניו יורק, שיקגו ובבוסטון.
ב-22 באוגוסט 1914, בגיל עשרים ושבע, נפטר מהמחלה, בקנט.
מורשת

על סגנונו כתב היסטוריון האמנות דייוויד פרייזר ג'נקינס: "כמו זה של הפוביזם בצרפת ושל האקספרסיוניזם בגרמניה, סגנון עבודתו הוא פרימיטיבי - הוא דומה לציור של ילדים וקשור לנוף של מקומות נידחים.
אינס היה יוצא דופן עבור אמן בריטי באותה תקופה, בגלל סגנון הציור הנועז שלו, שהיה מכוון יותר לפוסט-אימפרסיוניסטים הצרפתים. הסגנון הלא שגרתי שלו השפיעה על דרכם של אמנים בריטים כמו דייוויד הוקני.
בשנת 2014 הוצגה תערוכה מיצירותיו של אינס במוזיאון הלאומי בוויילס, קארדיף.
גלריה

נערה ליד אגם
נערה עם גיטרה
דרום צרפת
נערה בחדרה
השרשרת
בהרי הפירינאים
נוף ספרדי
הערות שוליים

↑  Fraser Jenkins, David (1975). J. D. Innes at the National Museum of Wales. National Museum of Wales
↑  "Dickie and Bryn – Llanelli Boys" (ארכיון)
↑  BBC Four, 18 May 2011, The Mountain that had to be Painted., www.bbc.co.uk
↑  Prior, Neil (2014-04-13). "Centenary of artist's death marked". BBC News (באנגלית בריטית). נבדק ב-2020-08-25.
| --- | --- |
בקרת זהויות :  AGSA: 2794  BnF: cb16940197v (data)  GND: 124750966  ISNI: 0000 0000 6681 8471  LCCN: n87804133  NGV: 1041  RKD: 41076  SUDOC: 188482156  Trove: 1131242  ULAN: 500006002  VIAF: 35397912   WorldCat (עם VIAF): 35397912
בלו רידג'

| --- | --- |
שרשרת הרי "הרכס הכחול" - בלו רידג'
שרשרת הרי "הרכס הכחול" - בלו רידג'
 מידע כללי
 גובה:  הר מיטשל 2,037 מטר
 מדינה:  ארצות הברית 
 מיקום:  מזרח ארצות הברית: ג'ורג'יה, קרוליינה הצפונית, טנסי, וירג'יניה, וירג'יניה המערבית,מרילנד, פנסילבניה
 רכס הרים:  הרי האפלצ'ים
 אורך הרכס:  750 ק"מ 
 קואורדינטות:  35°45′53″N 82°15′55″W﻿ / ﻿35.76472°N 82.26528°W﻿ / 35.76472; -82.26528
 רכס הרי האפלצ'ים ובו רכס בלו רידג'
 
הרי בלו רידג'  (באנגלית: Blue Ridge Mountains; מילולית "הרכס הכחול"), הם רכס הרים במזרח ארצות הברית, חלק מהרי האפלצ'ים. מקור שמם בגוון הכחול בו הם נראים במבט מרחוק. הפסגה הגבוהה ביותר בין הרי הבלו רידג' היא הר מיטשל המגיע לגובה של 2,037 מטר. זוהי הנקודה הגבוהה ביותר בארצות הברית ממזרח לנהר המיסיסיפי. גם שאר הפסגות ברכס הן גבוהות במיוחד ועוברות בממוצע את גובה 1,826 מטר (6000 רגל).
מבחינה גאולוגית, הרי הבלו רידג' כוללים גם את גרייט סמוקי מאונטיינז, רמות רון, והרי בראשי. הבלו רידג' משתרעים צפונה לתוך פנסילבניה תחת השם "סאות' מאונטיין" (ההר הדרומי). ה"סאות' מאונטיין" הופך לגבעות בין גטיסברג והאריסברג, אך שרשרת הסלעים שמרכיבה את רכס ה"בלו רידג'" ממשיכה צפונית-מזרחית לתוך ניו ג'רזי ורמות נהר ההדסון, ומגיעה בסופו של דבר עד הרי הברקשייר של מסצ'וסטס והרי הגרין מאונטיינס (ההרים הירוקים) בוורמונט.
בשטח ההרים שני פארקים לאומיים אמריקאיים: הפארק הלאומי שננדואה, והפארק הלאומי גרייט סמוקי מאונטיינז.
הכביש שעובר דרך הרי הבלו רידג' נקרא "Blue Ridge Parkway" (אנ'). הכביש נבנה על ידי חיל השימור האזרחי כחלק מהפרויקטים הציבוריים בתקופת הניו דיל.
הרי הבלו רידג' מופיעים באחד השירים המפורסמים ביותר של ג'ון דנוור ולהיטו הראשון מ-1971, Take Me Home, Country Roads.